CELEX: 22010D0255
Language: lt
Date: 1258934400000
Title: 2009 m. lapkričio 23 d. ES ir Ukrainos bendradarbiavimo tarybos rekomendacija Nr. 1/2009 dėl ES ir Ukrainos asociacijos darbotvarkės įgyvendinimo

4.5.2010   
            
            
               LT
            
            
               Europos Sąjungos oficialusis leidinys
            
            
               L 111/31
            
         ES IR UKRAINOS BENDRADARBIAVIMO TARYBOS REKOMENDACIJA Nr. 1/2009
   2009 m. lapkričio 23 d.
   dėl ES ir Ukrainos asociacijos darbotvarkės įgyvendinimo
   (2010/255/EB)
   ES IR UKRAINOS BENDRADARBIAVIMO TARYBA,
   atsižvelgdama į Partnerystės ir bendradarbiavimo susitarimą, nustatantį Europos Bendrijų bei jų valstybių narių ir Ukrainos partnerystę (toliau – Susitarimas), ypač į jo 85 straipsnį,
   kadangi:
   
               (1)
            
            
               Susitarimo 85 straipsnyje numatyta Bendradarbiavimo tarybai suteikti įgaliojimus abiejų Šalių sutarimu teikti atitinkamas rekomendacijas.
            
         
               (2)
            
            
               Kaip apibrėžta Susitarimo 102 straipsnyje, Šalys imasi visų bendrųjų ar specialiųjų priemonių, siekdamos įvykdyti Susitarime nustatytus įsipareigojimus, ir užtikrina, kad būtų pasiekti jame nustatyti tikslai.
            
         
               (3)
            
            
               Susitarimo Šalys šiuo metu derasi dėl asociacijos susitarimo, įskaitant dėl tvirtos ir visapusiškos laisvosios prekybos zonos.
            
         
               (4)
            
            
               Susitarimo Šalys susitarė dėl ES ir Ukrainos asociacijos darbotvarkės teksto.
            
         
               (5)
            
            
               ES ir Ukrainos asociacijos darbotvarkė pakeis dabartinį ES ir Ukrainos veiksmų planą ir padės pasirengti būsimam ES ir Ukrainos asociacijos susitarimui bei sudarys palankesnes sąlygas jo greitam įsigaliojimui, parengiant konkrečias priemones, kurios apims tokiam pasirengimui ir įgyvendinimui skirtas praktines gaires, ir susitariant dėl jų.
            
         
               (6)
            
            
               Asociacijos darbotvarke siekiama dviejų tikslų: nustatyti konkrečias priemones rengiantis asociacijos susitarimui ir pateikti platesnę programą siekiant politinės asociacijos ir didesnės Ukrainos ekonominės integracijos santykiuose su Europos Sąjunga bendro tikslo.
            
         
               (7)
            
            
               Asociacijos darbotvarkė yra darbinis dokumentas, kuris prireikus bus tikslinamas atsižvelgiant į asociacijos darbotvarkės 3.9 skirsnyje nurodytų pažangos apžvalgų rezultatus ir siekiant bendrųjų jos tikslų,
            
         PRIĖMĖ ŠIĄ REKOMENDACIJĄ:
   Vienintelis straipsnis
   Bendradarbiavimo taryba rekomenduoja Šalims įgyvendinti dokumente UE-UA 1056/2/09 REV 2 išdėstytą ES ir Ukrainos asociacijos darbotvarkę, jei tokiu įgyvendinimu siekiama pasirengti būsimam ES ir Ukrainos asociacijos susitarimui ir jį įgyvendinti.
   
      Priimta Briuselyje 2009 m. lapkričio 23 d.
      
         
            Bendradarbiavimo tarybos vardu
         
         
            ES delegacijos vadovas
         
         C. BILDT
         
            Ukrainos delegacijos vadovė
         
         Y. TYMOSHENKO